Diari Oficial de la Generalitat Valenciana


Sumari del DOGV 8669, del 04-11-2019 (2019/9652)

RESOLUCIÓ de 27 de setembre de 2019, del president de Turisme Comunitat Valenciana, per la qual s'accepta la renúncia a la beca per a la realització de pràctiques professionals en matèria de turisme, en dependències de Turisme Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8669

Data del DOGV
:   04-11-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/9652


Data del document
:   27-09-2019

Organisme emissor
:   Turisme Comunitat Valenciana

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 27 de setembre de 2019, del president de Turisme Comunitat Valenciana, per la qual s'accepta la renúncia a la beca per a la realització de pràctiques professionals en matèria de turisme, en dependències de Turisme Comunitat Valenciana. [2019/9652]  
Antecedents de fet  
   
Primer. El dia 23 de maig de 2018 va ser publicada en el Diari Oficial de la Generalitat Valenciana (d'ara en avant DOGV) la Resolució de data 21 del mateix mes i any, del president de la llavors denominada Agència Valenciana del Turisme (en l'actualitat, Turisme Comunitat Valenciana), per la qual es van convocar beques per a la realització de pràctiques professionals en matèria de turisme, en dependències de la mateixa entitat, per a l'exercici 2018 (beques de classes A, B, C, G i H). En concret, segons constava en l'apartat 3.2 de l'article primer d'aquesta resolució, es van convocar tres beques destinades a tècnics superiors en Administració i Finances, Assistència a la Direcció o Màrqueting i Publicitat o Guia, Informació i Assistència Turística, amb realització de les pràctiques en el Centre de Turisme de València (1 beca), en el Centre de Turisme de Castelló (1 beca) i en el Centre de Turisme de Dénia (1 beca).  
Segon. El dia 28 de setembre de 2018 va ser publicada en el DOGV la resolució de data 26 del mateix mes i any, del president de Turisme Comunitat Valenciana, de concessió de les beques que havien sigut objecte de la convocatòria referida en l'antecedent primer (beques de classes A, B, C, G i H). Segons el que s'estableix en la part dispositiva d'aquesta resolució, apartat primer, «el període de duració de cada beca començarà el dia 15 d'octubre de 2018».  
En aquesta resolució de concessió, concretament en el seu annex 3 (beques de classe C), subannex 3.2 (Tècnics Superiors FP), el llistat de beneficiaris es componia de tres persones, que apareixien indicades per ordre de puntuació, figurant en primer lloc Nora García Cárcel.  
En dit subannex 3.2 no es constitueix bossa de reserva (per no haver-hi candidats).  
Tercer. El dia 26 de setembre de 2019, a través del registre de Turisme Comunitat Valenciana, ha tingut entrada un escrit de Nora García Cárcel en el qual manifesta, de manera textual, el següent:  
(?) «presente la meua renúncia com a beneficiària de la beca classe C per a la realització de pràctiques professionals en dependències de Turisme Comunitat Valenciana amb adscripció al CdT València i de la qual estava gaudint des del 15 d'octubre 2018- El motiu de renúncia és la incorporació a un nou lloc de treball en breu, per la qual cosa exerciré les meues tasques com a becària fins al 30 de setembre de 2019».  
  
  
Fonaments jurídics  
  
Primer. La competència per a resoldre aquest procediment correspon al president de Turisme Comunitat Valenciana, en virtut de les facultats que li confereix l'article 5, apartat 2, del Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme (norma en vigor fins que s'aprove el desenvolupament reglamentari de la Llei 15/2018, de 7 de juny, de turisme, oci i hospitalitat de la Comunitat Valenciana, segons estableix la seua disposició transitòria segona) i, més concretament, a tenor del que es disposa en el Decret 20/2017, de 24 de novembre, del president de la Generalitat, pel qual s'estableixen les bases reguladores per a la concessió de beques per a la realització de pràctiques professionals en matèria de turisme, Decret en la disposició addicional segona del qual, apartat 2, in fine, es diu en relació amb aquestes beques que el president de la llavors denominada Agència Valenciana del Turisme «resoldrà les incidències que es produïsquen durant el període de gaudi d'aquestes, prèvia audiència de la persona interessada».  
  
Segon. De conformitat amb la previsió continguda en l'apartat 4 de l'article 82 de la Llei 39/2015, d'1 d'octubre, del procediment administratiu comú de les administracions públiques, en el concret assumpte que ens ocupa no es requereix tràmit d'audiència, atés que per a l'adopció de la present resolució no és tinguda en compte més que la voluntat de l'interessat, manifestada mitjançant el seu escrit que va tindre entrada en data 26 de setembre de 2019 en registre de Turisme Comunitat Valenciana, voluntat que és procedent acceptar de pla de conformitat amb el que es preveu en l'apartat 4 de l'article 94 de la citada Llei 39/2015.  
Tercer. L'article 21.2 del citat Decret 20/2017, aprovatori de les bases reguladores d'aquestes beques, estableix que «la renúncia a la beca suposarà la pèrdua de tots els drets inherents a aquesta i, per tant, el seu import deixarà de percebre's a partir d'aqueix moment». Aquesta última previsió (deixar de percebre l'import de la beca) resultarà operativa des del dia que finalitze per renúncia el període de realització de les pràctiques (30 de setembre de 2019), per la qual cosa no és procedent efectuar pronunciament sobre aquest tema en la part dispositiva de la present resolució. Resulta operativa la previsió (contemplada en l'article 18.3 del referit Decret aprovatori de les bases reguladores) de no cobrir la vacant produïda per no existir bossa de reserva.  
Vistos els antecedents de fet exposats i els fonaments jurídics citats i altres de general i pertinent aplicació, resolc:  
  
Únic  
Acceptar la renúncia de Nora García Cárcel Ruiz a la beca de classe C (Tècnics superiors en FP), per a la realització de pràctiques professionals en matèria de turisme, en dependències de Turisme Comunitat Valenciana, beca la convocatòria de la qual havia sigut publicada en el DOGV de data 23 de maig de 2018.  
  
Contra la present resolució, que és definitiva en via administrativa, podrà interposar-se un recurs contenciós administratiu davant dels jutjats contenciosos administratius de València, dins del termini de dos mesos comptats des de l'endemà de la seua notificació i, potestativament, podrà interposar-se un recurs de reposició davant del president de Turisme Comunitat Valenciana, en el termini d'un mes, a comptar des de l'endemà de la seua notificació, tot això de conformitat amb el que s'estableix, respectivament, en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa i en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 27 de setembre de 2019.- El president de Turisme Comunitat Valenciana: Francesc Colomer Sánchez.